《和韵寄日华上人 其一》
明代·朱诚泳

几年不见佛图澄，龙象天高未许登。西土重来思有道，亲藩分守愧无能。

曾闻心印传诸祖，更喜诗坛续九僧。料得山居无个事，蒲团终日课莲经。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。